da de da de da de fi en en en sv da nl de bar da da da da fr nb nb da de da da sv da da da de da de de da da es da da it da de
Biike-bål og frisisk ungdomskultur | Dansk Skoleforening for Sydslesvig e.V.
Unge frisere mødtes til et af årets kulturelle højdepunkter.
150 børn og unge fra Risem Schölj, Risum Børnehave og de tyske naboinstitutioner i Risum, Lindholm og Fartoft (Fahretoft) var i sidste uge samlet til børne-biike på den dansk-frisiske skole. Biike-festen er traditionelt en fest, hvor børnene er i centrum. De har indstuderet sange, digte, sketcher og teater, som de så viser for hinanden – alt på frisisk selvfølgelig.
Det har i efterhånden en del år været sådan, at forskellige frisiske ildsjæle oversætter tyske eller danske sange og teaterstykker til frisisk. Derigennem sikrer de kulturens udvikling, og ungerne synes, det er sjovt for eksempel at rappe på frisisk.
- Vi gør det for at leve en nutidig kultur, siger Thora Karl, der er lærer på Risem Schölj.
- Det er vigtigt, at børnene mødes på tværs af skoler og børnehave. De er jo et kulturelt, frisisk fællesskab, siger hun.
De unge frisere er således vant til at stå på scenen og opføre noget. Og de er gode til det. I år var det en sartirisk udgave af eventyret om Rødhætte, der stod på programmet, inklusive korte optrædener af Pippi Langstrømpe, Superman og Tarzan.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg